ᱫᱷᱟᱨ ᱦᱚᱱᱚᱛ

ᱫᱷᱟᱨ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱫᱷᱟᱨ ᱨᱮᱱᱟᱜ ᱱᱟᱜᱟᱢᱤᱭᱟᱹ ᱥᱚᱦᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ 

ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱘,᱑᱕᱓ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱧᱮ ᱨᱮ ᱨᱚᱛᱞᱚᱢ, ᱠᱚᱧᱮ ᱥᱟᱢᱟᱝ ᱨᱮ ᱩᱡᱽᱡᱮᱱ, ᱥᱟᱢᱟᱝ ᱨᱮ ᱤᱱᱫᱳᱨ, ᱮᱛᱚᱢ ᱨᱮ ᱠᱷᱟᱨᱜᱚᱱ (ᱯᱟᱪᱮ ᱱᱤᱢᱟᱰ), ᱮᱛᱚᱢ ᱨᱮ ᱵᱟᱲᱣᱟᱱᱤ, ᱡᱷᱟᱵᱩᱣᱟ ᱟᱨ ᱟᱞᱤᱨᱟᱡᱽᱯᱩᱨ ᱞᱮᱠᱟᱛᱮ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱤᱱᱫᱚᱨ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱚᱛᱱᱚᱜ
ᱵᱤᱸᱫᱷᱭᱟ ᱨᱮᱸᱡᱽ ᱦᱚᱱᱚᱛ ᱨᱮᱱᱟᱜ ᱛᱟᱞᱟ ᱠᱷᱚᱱ ᱥᱟᱢᱟᱝ ᱟᱨ ᱯᱟᱪᱮ ᱨᱮ ᱪᱟᱞᱟᱜ ᱟ ᱾ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱮᱫ ᱢᱟᱞᱣᱟ ᱵᱩᱨᱩ ᱜᱚᱰᱟ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱠᱚᱧᱮᱼᱯᱟᱪᱮ ᱥᱮᱫ ᱢᱟᱦᱤ ᱜᱟᱰᱟ ᱟᱨ ᱚᱱᱟ ᱮᱴᱟᱜ ᱜᱟᱰᱟ ᱨᱮᱱᱟᱜ ᱫᱟᱦ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱟᱫᱚ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱟᱢᱟᱝ ᱥᱮᱫ ᱪᱚᱢᱵᱚᱞ ᱜᱟᱰᱟ ᱨᱮᱱᱟᱜ ᱫᱟᱦ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱟᱫᱚ ᱡᱟᱢᱩᱱᱟ ᱜᱟᱰᱟ ᱛᱟᱞᱟ ᱠᱷᱚᱱ ᱜᱟᱝᱱᱟᱹᱭ ᱨᱮ ᱥᱮᱱᱟᱜᱼᱟ ᱾ ᱵᱤᱸᱫᱷᱭᱟ ᱨᱮᱱᱟᱜ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱨᱮᱱᱟᱜ ᱴᱷᱟᱶ ᱱᱟᱨᱢᱟᱫᱟ ᱜᱟᱰᱟ ᱨᱮᱱᱟᱜ ᱫᱟᱦ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱟᱫᱚ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱤᱢᱟᱹ ᱵᱮᱱᱟᱣ ᱟ ᱾

ᱰᱤᱵᱤᱡᱚᱱ
ᱫᱷᱟᱨ ᱦᱚᱱᱚᱛ ᱫᱚ ᱕ ᱥᱟᱵᱽ-ᱰᱤᱵᱤᱡᱚᱱ ᱨᱮ ᱦᱟᱹᱴᱤᱧ ᱟᱠᱟᱱᱟ : ᱫᱷᱟᱨ, ᱥᱚᱨᱫᱟᱨᱯᱩᱨ, ᱵᱟᱫᱟᱱᱣᱟᱨ, ᱢᱟᱱᱣᱟᱨ ᱟᱨ ᱠᱩᱠᱥᱤ ᱾ ᱱᱚᱣᱟ ᱥᱟᱵᱽ-ᱰᱤᱵᱤᱡᱚᱱ ᱫᱚ ᱢᱟᱲᱟᱝ ᱗ ᱛᱟᱦᱥᱤᱞ ᱨᱮ ᱦᱟᱴᱤᱧ ᱟᱠᱟᱱᱟ : ᱫᱷᱟᱨ, ᱵᱟᱫᱟᱱᱣᱟᱨ, ᱫᱷᱚᱨᱚᱢᱯᱩᱨᱤ, ᱥᱚᱨᱫᱟᱨᱯᱩᱨ, ᱢᱟᱱᱟᱣᱟᱨ, ᱠᱩᱠᱥᱤ ᱟᱨ ᱜᱟᱱᱫᱷᱣᱟᱱᱤ ᱾

ᱱᱚᱣᱟ ᱦᱚᱱᱚᱛ ᱨᱮ ᱮᱭᱟᱭ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜᱼᱟ : ᱥᱚᱨᱫᱟᱨᱯᱩᱨ, ᱜᱟᱱᱫᱷᱣᱟᱱᱤ, ᱠᱩᱠᱥᱤ, ᱢᱟᱱᱟᱣᱟᱨ, ᱫᱷᱚᱨᱚᱢᱯᱩᱨᱤ, ᱫᱷᱟᱨ ᱟᱨ ᱵᱟᱫᱟᱱᱣᱟᱨ ᱾ ᱱᱚᱣᱟ ᱡᱚᱛᱚ ᱱᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱞᱳᱠᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱢᱮᱱᱟᱜᱼᱟ : ᱫᱷᱟᱨ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱫᱷᱟᱨ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱒᱑,᱘᱕,᱗᱙᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱫᱷᱟᱨᱟ ᱫᱷᱟᱨᱤ ᱞᱟᱛᱵᱷᱤᱭᱟ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱱᱤᱭᱩ ᱢᱮᱠᱥᱤᱠᱳ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱒᱐᱘ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱖᱘ ᱛᱟᱦᱮᱸ ᱠᱟᱱᱟ ᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱙᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱸᱰᱮ ᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱕.᱕᱓% ᱛᱟᱦᱮᱸ ᱠᱟᱱᱟ ᱾ ᱫᱷᱟᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱖᱑ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱐.᱕᱗% ᱢᱮᱱᱟᱜᱼᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱘᱒.᱘᱓% ᱦᱚᱲ ᱫᱚ ᱦᱤᱱᱫᱤ, ᱑᱕.᱕᱕% ᱵᱷᱤᱞᱤ, ᱐.᱕᱕% ᱩᱨᱫᱩ ᱟᱨ ᱐.᱔᱓% ᱢᱚᱨᱟᱴᱷᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱞᱟᱹᱭᱟ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Dhar district web site

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ